Յոգի Բերա

**Յոգի Բերա** (), ամերիկացի բեյսբոլիստ, Բեյսբոլի գլխավոր լիգայի խաղացող, ով խաղացել է որսորդի և արտաքին խաղացողի դիրքերում, հետագայում՝ մարզիչ և սպորտային մենեջեր։ Իր գրեթե 19-ամյա պրոֆեսիոնալ մարզական կարիերայի ընթացքում խաղացել է «Նյու Յորք Յանկիս» ակումբում։

Բերրան պատմության մեջ չորս խաղացողներից մեկն է, ով երեք անգամ արժանացել է Ամերիկյան լիգայի ամենաարժեքավոր խաղացողի կոչմանը, և եղել է այն յոթ մարզիչներից մեկը, ով գլխավորել է թիմերը ինչպես Ամերիկյան, այնպես էլ Ազգային լիգայում։ 1972 թվականին ընտրվել է Բեյսբոլի ազգային փառքի սրահում։ Համարվում է բեյսբոլի պատմության մեծագույն խաղացողներից մեկը։

Բերրան ստացել է Յոգի մականուն դեռ այն ժամանակ, երբ բեյսբոլ է խաղացել Ամերիկյան լեգեոնի կողմից կազմակերպված սիրողական լիգայում։ Այդ մականունը նրան տվել է իր ընկերն ու բեյսբոլիստ Ջեք Մեգվայերը այն բանի համար, որ Բերրան խաղի ժամանակ սովորություն ուներ նստել իր հերթին սպասելիս՝ ձեռքերն ու ոտքերը խաչած հնդիկ յոգիի նման (յոգ տերմինը անգլերեն թարգմանվում է որպես yogi):

## Կենսագրություն
Երկրորդ համաշխարհային պատերազմի ժամանակ Բերրան ծառայել է ԱՄՆ ռազմածովային ուժերում և մասնակցել Նորմանդիայում դեսանտին:

Պատերազմից հետո Բերրան խաղացել է ցածր լիգայի «Նյուարկ Բեարս» ակումբում, որը կապված էր «Յանկիս» ակումբի հետ՝ զարմացնելով թիմի մարզչին իր տաղանդով՝ չնայած իր ցածր հասակին: Նրա մարզիչը Փառքի սրահի անդամ Բիլ Դիքինն է, ում համարը վերցրեց Բերրան։ Ավելի ուշ Բերրան ասել է. «Այն ամենը, ինչ ես արել եմ բեյսբոլում, ես պարտական եմ Բիլ Դիքիին»:

## Պարգևներ և հիշատակ
Երկրորդ համաշխարհային պատերազմի ժամանակ Բերրան պարգևատրվել է «Մանուշակագույն սիրտ» մեդալով, ստորաբաժանման տարբերանշանով, երկու մարտական աստղով և Եվրոպական ռազմական գործողությունների թատրոնի ժապավենով։

1972 թվականին Բերրան ընտրվել է Բեյսբոլի փառքի սրահ: Նույն թվականին Yankees-ը որոշել է ամրացնել թիմի աստղային կեթչերներ Բերայի և Դիքիի № 8 համարը, որը նրա նախորդն էր: 1988 թվականի օգոստոսի 22-ին Բերրան և Դիքին արժանացան հուշատախտակների, որոնք տեղադրվեցին «Յանկի-սթեդիում»-ի բացօդյա թանգարան հանդիսացող Մոնումենտ-պարկում։

1996 թվականին Մոնկլերի նահանգային համալսարանը Բերային շնորհել է պատվավոր դոկտորի կոչում ինչպես նաև իր անունով կոչել է իր սեփական մարզադաշտը, որը բացվել է 1998 թվականին։ Մարզադաշտը օգտագործվում է նաև անկախ բեյսբոլի «New Jersey Jackals» ակումբի կողմից, որը նույնպես հարգանքի տուրք է մատուցել Բերային՝ երբեք ոչ մեկին չտրամադրելով նրա 8 համարի մարզաշապիկը:

1998 թվականին Բերրան զբաղեցրել է 40-րդ տեղը Sporting News ամսագրի կողմից կազմված բեյսբոլի 100 մեծագույն խաղացողների ցանկում և երկրպագուների քվեարկության արդյունքում նա ընտրվել է բեյսբոլի գլխավոր լիգայի բոլոր ժամանակների թիմում: 2008 թվականի Բոլոր աստղերի խաղում «Յանկի-Սթեդիումում» Բերան պատիվ ուներ լինելու Փառքի սրահի 49 ներկա անդամներից վերջինը, որոնց մասին հայտարարվել է՝ արժանանալով ամենաբարձր ծափահարություններին:

1999 թվականի հուլիսի 18-ին հին «Յանկի-սթեդիումում» անցկացվել է «Յոգի Բերայի օրը»: Դոն Լարսենը կատարել է պատվավոր առաջին նետումը Բերային՝ ի պատիվ 1956 թվականի Համաշխարհային սերիայի կատարյալ խաղի: Տոնակատարությունը նշանավորվել է Բերայի վերադարձը մարզադաշտ այն բանից հետո, երբ ավարտվել է նրա 14-ամյա թշնամանքը «Յանկիս» ակումբի սեփականատեր Ջորջ Շտեյնբրենների հետ: Թշնամանքը սկսվել է 1985 թվականին, երբ Շտեյնբրենները, խոստանալով Բերային «Յանկիս» ակումբի մենեջերի աշխատանքը ամբողջ մրցաշրջանի համար, հեռացրել է նրան ընդամենը 16 խաղից հետո: Դրանից հետո Բերան երդվել է երբեք չվերադառնալ «Յանկիս» ակումբ, քանի դեռ ակումբը պատկանում է Շտեյնբրեններին: Այդ օրը «Յանկիս» ակումբի փիթչեր Դեյվիդ Քոուն անցկացրել է անթերի խաղ «Մոնրեալ Էքսպոս» ակումբի դեմ, որը միայն 16-րդ անգամն է Գլխավոր լիգայի պատմության մեջ:

2005 թվականին Բերրան արժանացել է Ամերիկյան նվաճումների ակադեմիայի «Ոսկե ափսե» մրցանակին: 2008 թվականին Բերրան ընդգրկվել է Նյու Ջերսիի Փառքի սրահում:

Բերրան 2013 թվականին Արիության համար Բոբ Ֆելլերի անվան մրցանակի առաջին դափնեկիրն է:

2021թվականին ԱՄՆ փոստը թողարկեց «Հավերժական» նամականիշը:

## Յոգիզմներ
Միացյալ Նահանգներում լայնորեն հայտնի է Բերայի մեկնաբանությունները և սրամտությունները՝ «յոգիզմները», որոնք հաճախ ունեն ակնհայտ տավտոլոգիայի կամ պարադոքսալ հակասության ձև։

**Օրինակներ՝**

* Յոգի Բերրան այն մասին, թե ինչու այլևս չի գնում Սենթ Լուիսի Ruggeri's ռեստորան. «Այլևս ոչ ոք այնտեղ չի գնում, այնտեղ շատ մարդ կա»:
* «Սա ինչ-որ դեժավյու է նորից»:
* «Միշտ գնացեք ուրիշների հուղարկավորություններին, այլապես նրանք չեն գա ձեր հուղարկավորությանը»:
* «Շատ բան կարելի է տեսնել միայն նայելով»:
* «Ապագան արդեն այն չէ, ինչ որ առաջ է»:
* «Այնտեղ շուտը ուշ է դառնում»:

## Ծանոթագրություններ

## Գրականություն
* 
* Статья в Encyclopedia Britannica

Կատեգորիա:20-րդ դարի ամերիկացիներ
Կատեգորիա:21-րդ դարի ամերիկացիներ
Կատեգորիա:ԱՄՆ
Կատեգորիա:Ազատության նախագահական մեդալով պարգևատրվածներ
Կատեգորիա:Ամերիկացի բեյսբոլիստներ
Կատեգորիա:Ամերիկացի մարզիկներ
Կատեգորիա:Ամերիկացիներ
Կատեգորիա:Բեյսբոլ
Կատեգորիա:Երկրորդ համաշխարհային պատերազմի զինվորականներ
Կատեգորիա:Կեղծանուններ
Կատեգորիա:Մահացածներ